فوریه‌نین 6-دا یئرلی واختلا ساعات 04:17-ده قهرمان ماراش ویلایتی‌نین پازارجیق قصبه‌سینده 7،7 شدتینده، ساعات 13:24-ده ایسه البیستان قصبه‌سینده 7،6 شدتینده باش وئرن ایکی زلز‌له‌دن سونرا اؤلکه لیدرلریندن جمهور باشقانی رجب طیب اردوغانا باش ساغلیغی مئساژلاری گلمکده داوام ائدیر.
قیرغیزیستان پرزیدنتی صدیر جاپاروو جمهور باشقانی رجب طیب اردوغانا زنگ ائده‌رک زلز‌له‌ده حیاتینی ایتیرن‌لره گؤره باش ساغلیغی وئریب، یاخین‌لارینا صبر، یارا‌لانان‌لارا شفا دیله‌ییب.
قیرغیزیستانین بو چتین آندا قارداش تورکیه-نین یانیندا اولدوغونو دئین چاپاروو علاوه اینسانی یاردیم شکلینده هر جور دستکی وئرمه‌یه حاضیر اولدوغونو وورغولاییب.
الجزایر پرزیدنتی عبدالمجید تبون دا جمهور باشقانی رجب طیب اردوغانا زنگ ائده‌رک زلز‌له‌لره گؤره کئچمیش اولسون دیلک‌لرینی چاتدیریب و دستکینی بیلدیریب.
تورکیه خالقی‌نین باشینا گلن بو فلاکتی آرا‌دان قال‌دیرماق اوچون الجزایرین "قارداش تورکیه-نین" یانیندا اولدوغونا دقت چکن تبون اؤلکه‌سی‌نین تورکیه ایله تام دایانیشما ایچینده هر جور یاردیما حاضیر اولدوغونو وورغولاییب.
جمهور باشقانلیغی ایله تیشیم ایداره‌سیندن وئریلن معلوماتا گؤره، آلمانیا باش ناظیری اولاف شولز، اینگیلتره‌نین باش ناظیری ریشی سوناک، هوللاندیانین باش ناظیری مارک روته و ائرمنیستانین باش ناظیری نیکول پاشینیان دا هلاک اولان‌لارا گؤره باش ساغلیغی وئریب و یارا‌لانان‌لارین و خسارت آلان‌لارین تئزلیکله شفا تاپماسینی آرزولاییب‌لار.
اینگیلتره کرا‌لی چارلز باش ساغلیغی دا یایدیغی باش ساغلیغی مئساژیندا ح​هیات یولداشی ایله بیرلیکده تورکیه-ده باش وئرن زلز‌له خبریندن درین کدرلندیک‌لرینی بیلدیریب.
چارلز مئساژیندا "یاخین‌لارینی ایتیرن‌لرین عائله‌لرینه ان درین و ان صمیمی باش ساغلیغیمیزی چات‌دیرماق ایستدیم. دوشونجه‌لریمیز و دعا‌لاریمیز بو دهشت‌لی طبیعی فلاکت‌دن ضرر چکمیش بوتون اینسان‌لارلا، ائله‌جه ده عاجیل یاردیم خیدمت‌لری و خلاص ائتمه ایشلرینده ایشتیراک ائدن‌لرله‌دیر" دئییب.
افریقا اؤلکه‌لریندن ده زلز‌له‌لره گؤره باش ساغلیغی و دستک مئساژلاری گلیر.
سودانین اگمنلیک شوراسی‌نین صدری و اوردو قوموتانی ژنرال عبدالفتاح البرهان، چاد پرزیدنتی محمد ادریس دبی ایتنو، اوگاندا پرزیدنتی یووری موسوینی، کنگو جمهوریتی‌نین پرزیدنتی دنیس ساسو انگوسو، گونئی سودانین خاریجی و اولوسلار آراسی امکداش‌لیق ناظیری مایک آیی دنگ، چادین خاریجی ایشلر ناظیری محمود علی یوسف و ماوریتانیا خاریجی ایشلر ناظیرلیگی ده زلز‌له‌ده حیاتینی ایتیرن‌لره باش ساغلیغی وئریب و یارا‌لانان‌لارا تئزلیکله شفا دیله‌ییب.
